Pražská O2 Arena pri *Laver Cupe* 2017
**Laver Cup** (slov. **Laverov pohár**) je tenisová súťaž dvoch šesťčlenných mužských tímov, ktorá sa koná každoročne od roku 2017.

Inšpiráciou pre vznik stretávaní najlepších hráčov tímu Európy s tenistami výberu sveta sa stal formát golfového Ryder Cupu. Usporiadateľstvo trojdňovej akcie je rotujúce. Súťaž bola pomenovaná po austrálskej tenisovej legende Rodovi Laverovi, ktorý ako jediný tenista histórie vyhral kalendárny Grand Slam dvakrát, a to v rokoch 1962 a 1969.

Pri zrode exhibičného americko-austrálsko-švajčiarskeho projektu stál tenista Roger Federer, ktorého spoločnosť TEAM8 je hlavným vlastníkom súťaže.

Úvodný ročník prebehol medzi 22. – 24. septembrom 2017 v pražskej O2 Arene, dva týždne po grandslame US Open. Prvýkrát vo svojich kariérach odohrali štvorhru ako spoluhráči svetová jednotka Rafael Nadal a dvojka Roger Federer. Tím Európy zvíťazil 15:9 nad výberom sveta. Dejiskom druhého ročníka sa na rok 2018 stal štadión United Center v illinoiskom Chicagu.

Pre sezóny 2017-2019 sa kapitánmi stali tenisové legendy, Švéd Björn Borg pre Európu a Američan John McEnroe pre výber sveta.

Vznik
-----

K oznámeniu zámeru konania súťaže došlo v závere januára 2016 počas Australian Open. Oficiálne bol pohár predstavený 24. augusta 2016 v New Yorku pred rozohraním US Open 2016.

Hlavným investorom súťaže sa stala Federerova spoločnosť TEAM8. Medzi ďalšie zainteresované strany patrí Austrálsky tenisový zväz, Americká tenisová asociácia a k roku 2017 tiež najbohatší Brazílčan Jorge Paulo Lemann, ktorý sa ako tenista zúčastnil Davisovho pohára v brazílskom aj švajčiarskom družstve.

Formát
------

Súťaž je usporiadaná každoročne okrem rokov, v ktorých sa uskutočňujú letné olympijské hry. Dve šesťčlenné družstvá - Európy a sveta, vedú nehrajúci kapitáni. Štyria tenisti tímu sa kvalifikujú na základe najvyššieho postavenia na singlovom rebríčku ATP po skončení Wimbledonu v danej sezóne. Zvyšné dve miesta určuje kapitán podľa vlastného výberu do pondelka po skončení US Open v danej sezóne. Každé družstvo je doplnené jedným náhradníkom a nehrajúcim zástupcom kapitána.

Laver Cup vo švajčiarskej Ženeve.
Usporiadateľstvo je rotujúce, s každoročnou obmenou dejiska v Európe a vo zvyšku sveta. Hracím dvorcom je krytý kurt, či štadión opatrený zaťahovacou strechou s tvrdým povrchom.

Každý z troch hracích dní zahŕňa tri dvojhry a jednu štvorhru. Celkovo tak na jedinom dvorci bude odohraných 12 zápasov. V prvý, piatkový deň, sa každý víťazný duel hodnotí jedným bodom, v druhom z nich - sobote, má výhra hodnotu dvoch bodov, a v tretej, nedeľný deň, potom troch bodov. Výsledný pomer celkového súčtu všetkých bodov určuje víťaza daného ročníka, keď víťazný tím musí dosiahnuť minimálne 13 bodov. Ak je pomer nerozhodný 12:12, rozhoduje o víťazovi zápas štvorhry v podobe štandardného setu s eventuálnou skrátenou hrou do siedmich bodov.

Jeden zápas je hraný na dva víťazné sety. Za vyrovnaného stavu sád 1-1 rozhoduje o víťazovi supertiebreak do 10 bodov, s potrebným rozdielom dvoch lôpt.

Každý hráč hrá minimálne jednu a maximálne dve dvojhry. Najmenej štyria zo šiestich členov družstva musia nastúpiť do štvorhier, v ktorých je povolená jedna výmena zloženia, s výnimkou ľubovoľného výberu do prípadného rozhodujúceho deblu.

Kapitáni určujú nasadenie hráčov pre jednotlivé zápasy, a to vždy pred úvodným zápasom každého hracieho dňa. Každý člen víťazného družstva dostane odmenu 250 tisíc dolárov. Hráči porazeného tímu potom zmluvne dohodnutý účastnícky poplatok vychádzajúci z rebríčkového postavenia. Do rebríčka ATP nie sú pridelené žiadne body.

Prehľad ročníkov
----------------

|  |  |  |  |  |  |
| --- | --- | --- | --- | --- | --- |
| **Ročník** | **Rok** | **Miesto konania** | Vlajka Evropy  **Európa** | **Výsledok** | Logo světa  **Svet** |
| **tenista** | **rebríček** | ***celkovo*** | **tenista** | **rebríček** |
| 1. | **2017** | O2 arena**Praha**, **Česko**22.–24. september 2017 | ŠpanielskoRafael Nadal | 1. | **15–9** | USASam Querrey | 16. |
| ŠvajčiarskoRoger Federer | 2. | USAJohn Isner | 17. |
| NemeckoAlexander Zverev | 4. | AustráliaNick Kyrgios | 20. |
| ChorvátskoMarin Čilić | 5. | USAJack Sock | 21. |
| RakúskoDominic Thiem | 7. | *1–0* | KanadaDenis Shapovalov | 51. |
| ČeskoTomáš Berdych | 19. | USAFrances Tiafoe | 72. |
| ŠvédskoBjörn Borg (kapitán) |  | USAJohn McEnroe (kapitán) |
| 2. | **2018** | United Center**Chicago**, **USA**21.–23. september 2018 |
| ŠvajčiarskoRoger Federer | 2. | **13–8** | Južná AfrikaKevin Anderson | 9. |
| SrbskoNovak Djoković | 3. | USAJohn Isner | 10. |
| NemeckoAlexander Zverev | 5. | ArgentínaDiego Schwartzman | 14. |
| BulharskoGrigor Dimitrov | 7. | USAJack Sock | 17. |
| BelgickoDavid Goffin | 11. | *2–0* | AustráliaNick Kyrgios | 27. |
| Spojené kráľovstvoKyle Edmund | 16. | USAFrances Tiafoe | 40. |
| ŠvédskoBjörn Borg (kapitán) |  | USAJohn McEnroe (kapitán) |
| 3. | **2019** | Palexpo**Ženeva**, **Švajčiarsko**20.–22. september 2019 | ŠpanielskoRafael Nadal | 2. | **13–11** | USA John Isner | 20. |
| ŠvajčiarskoRoger Federer | 3. | KanadaMilos Raonic | 24. |
| RakúskoDominic Thiem | 5. | AustráliaNick Kyrgios | 27. |
| NemeckoAlexander Zverev | 6. | USATaylor Fritz | 30. |
| GréckoStefanos Tsitsipas | 7. | *3–0* | KanadaDenis Shapovalov | 33. |
| TalianskoFabio Fognini | 11. | USAJack Sock | 210. |
| ŠvédskoBjörn Borg (kapitán) |  | USAJohn McEnroe (kapitán) |
| *V roku 2020 sa Laver Cup kvôli pandémii s ocohorením COVID-19 nehral.* |
|
| 4. | **2021** | TD Garden**Boston**, **USA**24.–26. september 2021 |  |  |  |  |  |
| ŠvédskoBjörn Borg (kapitán) |  | USAJohn McEnroe (kapitán) |
| 5. | **2022** | O2 arena**Londýn**, **Spojené kráľovstvo** |  |  |  |  |  |
| (kapitán) |  | (kapitán) |

Účasti podľa štátu
------------------

| Krajina | Účasti |
| --- | --- |
| USA USA | **10** |
| Austrália Austrália | **3** |
| Nemecko Nemecko | **3** |
| Švajčiarsko Švajčiarsko | **3** |
| Kanada Kanada | **3** |
| Rakúsko Rakúsko | **2** |
| Španielsko Španielsko | **2** |
| Chorvátsko Chorvátsko | **1** |
| Česko Česko | **1** |
| Argentína Argentína | **1** |
| Spojené kráľovstvo Spojené kráľovstvo | **1** |
| Srbsko Srbsko | **1** |
| Južná Afrika Južná Afrika | **1** |
| Srbsko Srbsko | **1** |
| Grécko Grécko | **1** |
| Belgicko Belgicko | **1** |
| Taliansko Taliansko | **1** |
| Počet tenistov | **12** |

Referencie
----------

1. 1 2 3  Matt Trollope. *Legend lends name to Laver Cup* [online]. Tennis Australia, 2016-01-29, [cit. 2016-08-25]. Dostupné online. (po anglicky)
2. 1 2 3 4  Kurt Badenhausen. *Tennis Royalty Gather To Reveal Details For New Laver Cup Event* [online]. Forbes, 2016-08-24, [cit. 2016-08-25]. Dostupné online. (po anglicky)
3. 1 2 3 4 5  Michael Bereň. *Federer a Nadal dorazí do Prahy. Tenisové hvězdy si zahrají Laver Cup* [online]. iDNES.cz, 2016-08-24, [cit. 2016-08-25]. Dostupné online. (po česky)
4. 1 2  Tomáš Kohout (kyk), Jakub Knoll. *Do Česka v příštím roce zamíří tenisové hvězdy. Praha bude hostit první ročník Laver Cupu* [online]. Český rozhlas, 2016-08-24, [cit. 2016-08-25]. Dostupné online. (po česky)
5. ↑  Simon Briggs. Roger Federer and Rafael Nadal unite to win Laver Cup doubles as world of tennis stops for 81 minutes to watch. *Telegraph*, 2017-09-23. Dostupné online [cit. 2017-09-24]. (po anglicky)
6. ↑  Luboš Zabloudil, TenisPortal.cz. *Laver Cup vyhrál výběr Evropy. O těsném triumfu rozhodl až po dramatu Federer* [online]. TenisPortál.cz, 2017-09-24, [cit. 2017-09-24]. Dostupné online. (po česky)
7. ↑  Luboš Zabloudil, TenisPortal.cz. *Laver Cup 2018 bude hostit Chicago* [online]. TenisPortál.cz, 2017-09-24, [cit. 2017-09-24]. Dostupné online. (po česky)
8. ↑  Jan Vojkůvka. *Laver Cup 2018 budou hostit Spojené státy* [online]. Tenisový svět, 2016-09-11, [cit. 2017-07-30]. Dostupné online. (po česky)
9. 1 2 3 4 5 6   *Laver Cup: How it Works* [online]. Laver Cup, [cit. 2006-09-23]. Dostupné online. (po anglicky)
10. ↑  CHRISTOPHER CLAREY. *In Laver Cup’s Debut, Europe Towers Over the World* [online]. The New York Times Company, 2017-09-21, [cit. 2017-09-24]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Laver Cup**

Externé odkazy
--------------

* Oficiálna stránka (po anglicky)

Zdroj
-----

* *Tento článok je čiastočný alebo úplný preklad článku Laver Cup na českej Wikipédii.*